OpenLLM-France/wikimedia huggingface dataset:
# Colom imperial de Pickering

El colom imperial de Pickering (Ducula pickeringii) és una espècie d'ocell de la família dels colúmbids (Columbidae) que habita els boscos d'algunes illes petites del Mar de Sulu i a les illes Talaud.
# Serrat de Turpí

El Serrat de Turpí és una serra situada al municipi de la Baronia de Rialb a la comarca de la Noguera, amb una elevació màxima de 1.081 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Richard J. Terrile

Richard J. Terrile va nàixer en 1951. Es va criar en Flushing en Queens. Va estudiar en l'Institut d'Ensenyança Mitjana John Brown de Flushing i posteriorment en la Universitat Estatal de Nova York en Stony Brook on va aconseguir una doble llicenciatura en Física i Astronomia. Va fer el doctorat de Ciències Planetàries en l'Institut Tecnològic de Califòrnia treballant en el telescopi de 5 metres de Mont Palomar. Va ser deixeble de Tobies C. Owen. En la dècada dels 80 va participar com a astrònom en la missió del Voyager 1 i 2 on va fer diversos descobriments:
* En octubre de 1980 va descobrir en les fotografies del Voyager 1 la luna Atles de Saturn que orbita lleugerament exterior a l'anell A de Saturn i manté la seva vorera.
* En la mateixa època a l'observar que la lluna pastora de l'anell F de Saturn Telesto tenia una òrbita excèntrica va pensar que l'anell F també seria excèntric pel que se li va ocórrer comparar fotos dels anells a un costat i a l'altre del planeta demostrant l'excentricitat del F i d'un altre anell en l'interior d'una divisió de l'anell C.
* El 20 de gener de 1986 a l'acostar-se el Voyager 2 a Urà va descobrir les llunes pastores de l'anell èpsilon, Cordèlia i Ofèlia.
* En 1989 a l'acostar-se el Voyager 2 a Neptú va descobrir la llunes Nàiada i Talassa.
Ha participat en diversos projectes més de la NASA i com astrònom en l'estudi de planetes extrasolars.
# Elgaria

Elgaria és un gènere de sauròpsids (rèptils) escatosos de la família Anguidae, que inclou gran part dels llangardaixos caiman. A diferència de la majoria dels ànguids, tenen potes funcionals.

## Taxonomia

El gènere Elgaria inclou les següents espècies:
* Elgaria coerulea
* Elgaria kingii
* Elgaria multicarinata
* Elgaria panamintina
* Elgaria parva
* Elgaria paucicarinata
* Elgaria velazquezi
# Serra del Florí

La Serra del Florí és una serra situada al municipi de Marganell, a la comarca catalana del Bages, amb una elevació màxima de 644 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Districte de Parbhani

El districte de Parbhani (marathi: परभणी जिल्हा) abans anomenat Prabhavatinagar, és una divisió administrativa de Maharashtra a la regió de Marathawada. Al cens del 2001 consta amb 1.527.715 hanitats. La superfície és de 6.251 km².

## Administració

Està constituït per nou tehsils:
* Parbhani
* Gangakhed
* Sonpeth
* Pathri
* Manwath
* Palam
* Selu
* Jintur
* Purna

## Història

Fou part del regne yadava de Deogiri (Daulatabad), conquerit per Delhi al començament del segle xiv. Després del 1351 va caure en mans dels bahmànides i a la dissolució d'aquest sultanat a mans del nizamshàhides de Bijapur. Akbar va conquerir el Dècan i Aurangzeb va acabar la conquesta el 1686-1687. El 1724 va quedar en mans del Nizam al-Mulk Asaf Jah I.
Formà part de la divisió d'Aurangabad dins el principat d'Hyderabad. La superfície era de 13.186 km² incloent les terres oaigah i els jagirs. Fou ampliat amb una petita àrea procedent del districte de Nander el 1905. Les muntanyes principals eren Sahyadriparvat i Balaghat; els rius eren el Godavari, el Penganga, el Puma i el Dudna. Altres rius són el Kikia, Kharki, Kastura, Paingalgira, Indrayani, Dhamor, Ashna, Kiadho, i Kapra. Hi havia 1502 pobles i la població era: 685.099 (1881), 805.335 (1891) i 645.765 baixada per la fam de 1899-1900 (1901)
Administrativament estava format per tres subdivisions i set talukes:
* Primera subdivisió sota un talukdar de segona classe:
** Hingoli
** Kalamnuri
** Basmat
* Segona subdivisió sota un talukdar de tercera classe:
** Parbhani
** Pathri
** Jintur
* Tercera subdivisió sota un primer talukdar:
** Palam
I dos grans jagirs: Partur i Gangakher.
Les ciutats principals eren Hingoli, Parbhani, Basmat, Manwat, Pathri, Sonepet i Gangakher. La població era un 90% hindú i parlava marathi en un 88%. La taluka de Parbhani tenia 1450 km² i una població de 94.774 habitants el 1901 en 175 pobles (10 jagirs). La capital del districte i taluka era Parbhani amb 9.958 habitants el 1901.

## Arqueologia

* Temple de Nagnath a Aundah
* Temple Jain de Parasnath prop de Jintur
* Temple prop de Bamu a la unió dels rius Sarawati i Purna
* Capella de Ramazan Shah, prop de Khari

## Bibliografia

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* http://parbhani.nic.in/ Arxivat 2014-03-28 a Wayback Machine.
* http://eselu.com/
# Colom imperial de les Fiji

El colom imperial de les Fiji (Ducula latrans) és una espècie d'ocell de la família dels colúmbids (Columbidae) que habita els boscos de les Illes Fiji.

## Descripció

El colom imperial de les Fiji és frugívor, s'alimenta de grans fruits de la Cananga, Dysoxylum i Myristica (nou moscada). S'alimenta sol o en parelles, ocasionalment en petits grups en arbres fruiters. L'època de reproducció és de maig a gener, amb un sol ou posat en un niu de branques. Aquests ocells solen fer entre 40 i 44 cm. Les parts superiors són grises. Les ales superiors i la cua superior són d'un to marró més fosc. Té el bec negre i els ulls són morats i vermells. La caça i la interferència humana han posat en perill l'hàbitat d'aquest ocell, cosa que està provocant un descens de la seva població.

## Referències

* 1 2 Mahler, Bettina; Araujo, Lidia S.; Tubaro, Pablo L. «Dietary and Sexual Correlates of Carotenoid Pigment Expression in Dove Plumage». The Condor, 105, 2, 2003, pàg. 258–267. DOI: 10.1093/condor/105.2.258. JSTOR: 1370545.
* 1 2 Wragg, Graham M.; Worthy, T.H. «A new species of extinct imperial pigeon (Ducula: Columbidae) from Henderson Island, Pitcairn Group». Historical Biology, 18, 2, 1-2006, pàg. 131–144. DOI: 10.1080/08912960600640853.
* ↑ Cibois, Alice; Thibault, Jean-Claude; Bonillo, Céline; Filardi, Christopher E.; Pasquet, Eric «Phylogeny and biogeography of the imperial pigeons (Aves: Columbidae) in the Pacific Ocean». Molecular Phylogenetics and Evolution, 110, 5-2017, pàg. 19–26. DOI: 10.1016/j.ympev.2017.02.016. PMID: 28249741.
* ↑ «The IUCN Red List of Threatened Species» (en anglès). International Union for Conservation of Nature and Natural Resources. [Consulta: 26 abril 2009].
# Coll de les Marrades (Tivissa)

El Coll de les Marrades és una muntanya de 474 metres que es troba al municipi de Tivissa, a la comarca catalana de la Ribera d'Ebre.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Coll de les Marrades (Tivissa)». Gran Enciclopèdia Catalana. Barcelona: Grup Enciclopèdia Catalana.
# Samuel Baron

Samuel Baron (Nova York, 27 d'abril, 1925 - Idem. 16 de maig, 1997 Nova York), va ser un flautista nord-americà.
Des de petit va estudiar violí, passant a flauta als 12 anys. Graduat a la Juilliard School (1948), alumne de Georges Barrère i Arthur Lora; També va estudiar direcció amb Edgar Shenkman.
El 1948 va fundar el "New York Wind Ensemble", els concerts del qual va dirigir (amb aquest grup va gravar, sobretot, un disc amb la música de Giovanni Gabrieli). Un any més tard, també va fundar el "New York Brass Quintet", amb el qual va actuar fins al 1969 i a partir del 1980. Com a part del quintet, va fer una sèrie d'estrenes, entre elles Summer Music de Samuel Barber. Va tocar en diverses orquestres de Nova York el 1952/1953. primera flauta de l'Orquestra Simfònica de Minneapolis. Des de 1965, membre del conjunt Grup d'Aries de Bach, des de 1980 el seu director; sota la direcció de Baron, aquest grup, dedicat exclusivament a la música de Johann Sebastian Bach, va gravar L'art de la fuga, arranjat per a quartet de corda i quintet de vent. La sonata de Bach per a flauta i clau BWV 1032 (1975, Oxford University Press) va ser publicada sota la direcció de Baron. Entre 1977/1978 fou President de l'Associació Nacional de Flauta.
Els enregistraments de Baron com a solista inclouen sonates de Bach i Georg Philipp Telemann, però predomina la música americana contemporània.
Ha ensenyat a la "Stony Brook University" des de 1966, així com a la Juilliard School, la Universitat Yale i el "Mannes College"; entre els seus alumnes, si conta en particular, Alexa Still.

## Enllaços externs

* Obituari // The New York Times, 19/05/1997.- (anglès)
* El flautista Samuel Baron: Entrevista (1995)- (anglès)
# Bech

Bech és una comuna i vila a l'est de Luxemburg, que forma part del cantó d'Echternach. Comprèn les viles de Bech, Altrier, Graulinster, Hemstal, Kobenbour, Rippig i Zittig. Limita amb les comunes de Consdorf, Echternach, Mompach, Rosport, Heffingen, Biwer i Manternach.

## Població

| Nacionalitat | Població | % |
| luxemburguesos | 734 | 77,59% |
| Forasters | 212 | 22,41% |
| - portuguesos | 34 | 3,59% |
| - francesos | 25 | 2,64% |
| - italians | 15 | 1,59% |
| - belgues | 35 | 3,70% |
| - alemanys | 32 | 3,38% |
| - iugoslaus | 22 | 2,33% |
| - altres | 49 | 5,18% |

## Evolució demogràfica

| Any | Població |
| 15/02/2001 | 946 |
| 01/01/2002 | 943 |
| 01/01/2003 | 917 |
| 01/01/2004 | 935 |
| 01/01/2005 | 951 |
# Ophiodes

Ophiodes és un gènere de sauròpsids (rèptils) escatosos de la família Anguidae. No presenten membres anteriors i els posteriors amb prou feines arriben als 10 mm. Són endèmics d'Amèrica del Sud.

## Classificació

El gènere Ophiodes inclou les espècies següents:
* Ophiodes intermedius
* Ophiodes striatus
* Ophiodes vertebralis
* Ophiodes yacupoi
# El Putxó

El Putxó és una muntanya de 598 metres que es troba al municipi de Sant Mateu de Bages, a la comarca catalana del Bages.
Al cim podem trobar-hi un vèrtex geodèsic (referència 279107001).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Coll Femer

El Coll Femer és una muntanya de 309 metres que es troba al municipi de Rasquera, a la comarca catalana de la Ribera d'Ebre.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Joseph Niklaus Bütler

Joseph Niklaus Bütler (Küssnacht, 16 d'octubre de 1822 - Düsseldorf, 20 de gener de 1885), nascut Josephus Nicolaus Gallus Bütler va ser un paisatgista suís; associat a la Escola de pintura de Düsseldorf.

## Vida i obra

Era fill de Niklaus Bütler, un artista, i de la seva dona Anna Maria, de soltera Trutmann. Va rebre les seves primeres lliçons d'art del seu pare. Va començar a pintar cap al 1840, després que la seva família s'hagués establert a Lucerna.
De 1852 a 1853, va assistir a classes impartides pel paisatgista Johann Wilhelm Schirmer a la Kunstakademie de Düsseldorf. El 1858, després d'un breu retorn a Lucerna, per resoldre alguns problemes financers, es va establir a Düsseldorf. Durant un breu temps, va compartir casa seva amb el seu germà Anton, que també era artista.
Es va dedicar exclusivament a la pintura de paisatge; presentant escenes dels Alps suïssos, interpretades en el popular Heroische Landschaft estil. Va ser també influenciat pels escrits de Jean-Jacques Rousseau, que parlava de la naturalesa pura com un refugi de llibertat. Més tard, va quedar sota la influència de l'estil més senzill emprat per l'escola de Barbizon.
El 1868 es va casar amb Sophie Antonia Jungheim, germana del seu amic, el pintor Carl Jungheim. De 1859 a 1884, va ser membre de l'associació d'artistes progressistes «Malkasten» ('Caixa de pintura'). També va participar en exposicions presentades pel Kunstverein für die Rheinlande und Westfalen, i va continuar fent presentacions a Suïssa.

## Referències

* ↑ «Joseph Niklaus BÜTLER (1822-1885)» (en castellà). [Consulta: 11 juny 2023].
* ↑ «BÜTLER, JOSEPH NIKLAUS | Erfahren Sie mehr bei kollerauktionen.ch über diesen Künstler». [Consulta: 11 juny 2023].
* ↑ «SMKP: Stiftung Museum Kunstpalast: WORLD CLASS. THE DÜSSELDORF SCHOOL OF PAINTING 1819-1918», 28-05-2012. Arxivat de l'original el 2012-05-28. [Consulta: 11 juny 2023].
* ↑ Craven, Wayne. Harry N. Adams, Inc. American Art: History and Culture, 1994, p. 332.

## Enllaços externs

* "Bütler, Joseph Nicolaus". In: Friedrich von Boetticher. Malerwerke des neunzehnten Jahrhunderts. Beitrag zur Kunstgeschichte. Vol.I, Dresdel 1895, pg.151.
* "Bütler, Joseph Nikolaus", In: Allgemeines Lexikon der Bildenden Künstler von der Antike bis zur Gegenwart, Vol. 5: Brewer–Carlingen, E. A. Seemann, Leipzig, 1911 (Online)
# Pervomàiskoie

Pervomàiskoie és el nom dels següents llocs:
* Rússia:
** Pervomàiskoie (Leningrad), possiólok de l'óblast de Leningrad
** Pervomàiskoie (Vísselki), khútor del krai de Krasnodar
** Pervomàiskoie (Kanélovskaia), poble del krai de Krasnodar
** Pervomàiskoie (Mikhàilovski), poble del krai de Primórie
** Pervomàiskoie (Khankaiski), poble del krai de Primórie
** Pervomàiskoie (Rostov), poble de l'óblast de Rostov
** Pervomàiskoie (Uliànovsk), poble de l'óblast d'Uliànovsk
** Pervomàiskoie (Vorónej), poble de l'óblast de Vorónej
** Pervomàiskoie (Daguestan), poble de la república del Daguestan
** Pervomàiskoie (Mokroús), poble de l'óblast de Saràtov
** Pervomàiskoie (Engels), poble de l'óblast de Saràtov
* Ucraïna:
** Pervomaiske (Crimea), poble de la República Autònoma de Crimea
** Pervomaiske (Simferòpol), poble de la República Autònoma de Crimea
# Beeper

Beeper és una pel·lícula estatunidenca dirigida per Jack Sholder, estrenada el 2002.

## Argument

Mentre assisteix a una convenció a Índia, el fill del Dr. Avery és segrestat. Després de 24 hores de malson, rep un busca-persones (beeper) amb instruccions. Desesperat, Avery viu una jornada infernal en un país estranger.

## Repartiment

* Harvey Keitel: Zolo
* Joey Lauren Adams: Inspector Julia Hyde
* Ed Quinn: Dr. Richard Avery
* Gulshan Grover: Sr. Inspector Vijay Kumar
* Stefan Djordjevic: Sam Avery
# Sant Jaume de Travesseres

Sant Jaume de Travesseres és l'església parroquial del poble de Travesseres dins del municipi de Lles de Cerdanya protegida com a bé cultural d'interès local.
Originàriament, l'església era d'estil romànic, actualment inapreciable. L'església és sufragània de Lles. La parròquia de Travesseres és citada a les Actes de Consagració de la Catedral d'Urgell.

## Descripció

Edifici de planta rectangular, d'una sola nau coberta amb volta apuntada. L'aparell és de pedra irregular excepte pel que fa als angles de l'edifici, les dovelles de la porta, de l'ull de bou i les finestres que són de pedra ben escairada. El campanar, al nord, és de torre amb coberta piramidal i quatre obertures. La porta, a llevant, i les altres obertures del temple, són modernes. Al mur de migjorn s'hi han afegit tres grans contraforts de factura moderna. A l'interior hi ha un cor de fusta i les parets són en part pintades amb sanefes i en part a pedra vista.
A l'interior hi havia una majestat romànica de talla policromada que actualment es troba al Museu Nacional d'Art de Catalunya.

## Referències

* 1 2 3 «Sant Jaume de Travesseres». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 maig 2012].

## Vegeu també

* Castell de Travesseres
# Goberna (Sant Mateu de Bages)

El Goberna és una muntanya de 917 metres que es troba al municipi de Sant Mateu de Bages, a la comarca catalana del Bages.
Al cim podem trobar-hi un vèrtex geodèsic (referència 276106001).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Colom imperial argentat

El colom imperial argentat (Ducula spilorrhoa) és una espècie d'ocell de la família dels colúmbids (Columbidae) que habita boscos, manglars i cocoters de Nova Guinea, les illes Aru, els arxipèlags D'Entrecasteaux i Louisiade, illes de l'Estret de Torres, Lord Howe i Austràlia des de l'extrem nord-est d'Austràlia Occidental cap a l'est fins a Queensland.
# Mola del Broi

El Mola del Broi és una muntanya de 351 metres que es troba entre els municipis de Miravet, a la comarca de la Ribera d'Ebre i d'El Pinell de Brai, a la comarca del Terra Alta.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Mentoria

La mentoria és una relació de desenvolupament personal en la qual una persona més experimentada o de coneixement més gran ajuda a una altra menys experimentada o amb menor coneixement. La persona que rep la mentoria tradicionalment ha estat anomenada protegida, deixeble o aprenent.
Bozeman i Feeney van definir la mentoria com "un procés cap a la transmissió informal del coneixement, el capital social i el suport psico-social, percebuts pel receptor com rellevant per al treball, la carrera o el desenvolupament professional; la mentoria implica la comunicació informal, usualment cara a cara i durant un període sostenible entre una persona que es percep posseïdora de més coneixement rellevant, saviesa o experiència (el mentor) i una persona que es percep amb menys (el protegit).

## Història

El terme està inspirat en el personatge mitològic de Mèntor, present a l'Odissea d'Homer. La deessa Atena pren l'aparença de Mèntor per guiar al jove Telèmac en les seves dificultats.

## Mentoria social

La mentoria social és una accepció d'aquest concepte que implica una relació d'acompanyament a una persona més vulnerable o en situació de pobresa o d'exclusió social. Aquesta relació està supervisada professionalment i és una forma d'intervenció basada en la voluntarietat d'ambdues parts, en la que totes dues persones s'enriqueixen del procés però se cerca garantir l'accés als drets i augmentar les competències de la persona mentorada, que es troba al centre del propi recorregut de millora social i educativa.
Des de 2010 existeix la "Carta Europea de la Mentoria" que estableix les bases d'aquesta pràctica als països de la UE. A l'Estat espanyol, la Coordinadora de Mentoria Social engloba diverses entitats socials que se centren en aquesta eina d'intervenció amb col·lectius diversos.

## Referències

* BOZEMAN, B. y FEENEY, M.K. Toward a useful theory of mentoring: A conceptual analysis and critique Administration & Society, Vol. 39, No. 6, 719-739 (2007).
* Coordinadora de Mentoría Social (castellà)
Viccionari
# Begoña (barri)

Begoña és un barri de Bilbao dins el districte de Begoña. Té una extensió de 0,202 kilòmetres quadrats i una població de 5.719 habitants. Limita al nord amb Zazpikaleak, al sud amb Santutxu, a l'est amb Zurbaran-Arabella i amb Txurdinaga i a l'oest amb Iturrialde. Al seu territori s'hi troba la Basílica de Nostra Senyora de Begoña

## Transports

* Bilbobus; Línies que passen per Begoña:
| Línia | Recorregut | Freqüència (minuts) |
| 03 | Plaza Biribila - Otxarkoaga | 10´ |
| 13 | San Inazio - Txurdínaga | 12´ |
| 27 | Arabella - Betolatza | 15´ |
| 30 | Txurdínaga - Miribilla | 15´ |
| 38 | Otxarkoaga - Termibús | 15´ |
| 40 | Santutxu - Plaza Biribila | 12´ |
| 48 | Santutxu - Lezeaga | 15´ |
| 62 | Termibús - Arabella | 20´ 30 l'estiu |

## Galeria d'imatges

* Porta de l'antic cementiri de Begoña
* Rotonda a l'Avinguda de Zumalakarregi
* Romiatge a Begoña (s. XIX)
# Sant Grau del Puig d'Urús

Sant Grau del Puig d'Urús és una ermita del municipi d'Urús (Cerdanya) dedicada a Sant Grau o Sant Guerau d'Orlhac i protegida com a bé cultural d'interès local.

## Descripció

Ermita ubicada damunt d'un turó, rectangular i sense absis. D'una sola nau, la qual des de la meitat fins a l'altar és de volta de canó. La resta de la nau té una volta més aplanada. A la dreta de l'altar hi ha la sagristia que sobresurt a l'exterior. A l'esquerre de la porta hi ha unes escales. La portalada és de mig punt sense cap mena d'ornamentació. Damunt de la porta hi ha un ull dona claror a l'interior. No té campanar.

## Història

El comte de Foix i Arnald de Castellbó, amb els seus exèrcits, desbotaren l'església, emportant-se molts objectes i assotaren al capellà al peu de l'altar.

## Referències

* 1 2 «Sant Grau del Puig d'Urús». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 maig 2012].
# La Serra (Rajadell)

La Serra és una serra situada al municipi de Rajadell, a la comarca catalana del Bages, amb una elevació màxima de 796 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Colom bicrestat

El colom bicrestat (Lopholaimus antarcticus) és una espècie d'ocell de la família dels colúmbids (Columbidae) i única espècie del gènere Lopholaimus Gould, 1841. Habita la selva i els boscos d'eucaliptus d'Austràlia oriental, a la llarga de la zona costanera de l'est de Queensland, Nova Gal·les del Sud i nord-est de Victòria.
# Mola del Perelló

El Mola del Perelló és una muntanya de 617 metres que es troba al municipi de Tivissa, a la comarca catalana de la Ribera d'Ebre.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Petrovka (Briansk)

Petrovka (en rus: Петровка) és un poble de l'óblast de Briansk, a Rússia, segons el cens del 2010 tenia 83 habitants. Pertany al districte de Zlinka.

## Referències

* ↑ «Инвестиционный паспорт муниципального района «Кобяйский улус (район)» Республики Саха (Якутия)». Официальный информационный портал Республик Саха (Якутия). Arxivat de l'original el 2019-10-17. [Consulta: 17 octubre 2019].
* ↑ «Географические и природные условия». Официальный информационный портал Республик Саха (Якутия).
# Beiginis

Beigins (de l'irlandès «petita illa», en anglès Beginish) és una de les illes que formen l'arxipèlag Blasket, al Comtat de Kerry (Irlanda). Es tracta d'una illa baixa (14 m al seu punt més alt) situada al Blasket SOund, entre An Blascaod Mór i terra ferma. Alberga una gran colònia de xatracs àrtics. També és el lloc de cria principal de les foques grises.
Hi ha almenys una altra illa del Comtat de Kerry que porta el mateix nom. Es troba a la desembocadura del riu Ferta, a aproximadament 1 km de l'illa de Valentia. L'illa es troba al nord del Port de Valentia.
# Celler del Sindicat Agrícola de Pira

El Celler del Sindicat Agrícola de Pira és un monument del municipi de Pira (Conca de Barberà) protegit com a bé cultural d'interès local.

## Descripció

El celler de Pira és de planta rectangular amb distribució basilical. La façana principal té una composició formada per un ample grup de finestres verticals disposades simètricament, de forma esglaonada damunt de les dues portalades de mig punt. Les finestres són fetes de maó vist combinat amb rosca "per llarg" i "plec de llibre" en els pilars. La part baixa presenta un sòcol de maçoneria engaltada. La façana té una cornisa de rajola, maó i teula.
L'interior, amb nau central i dues laterals, té una estructura d'arcs parabòlics de maó amb entramat de fusta seguint els vessants de la coberta de teula ceràmica vermella.

## Història

El sindicat agrícola de Pira es constituí l'any 1917. La Secció Vinícola fou qui s'encarregà de la construcció de la construcció del celler. Les obres començaren el 1919. Aleshores tenia una capacitat de 10.000 hl, més tard fou ampliat.

## Referències

* 1 2 3 «Celler del Sindicat Agrícola de Pira». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 maig 2012].

## Enllaços externs

* «Celler del Sindicat Agrícola de Pira». Mapa de recursos culturals. Diputació de Tarragona.
# Serra de la Garrigota

La Serra de la Garrigota és una serra situada entre els municipis d'Avinyó i de Sallent, a la comarca del Bages, amb una elevació màxima de 504 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya